COSMIC ENCOUNTER
COSMIC INCURSION

Kártyafordítás

UNOFFICIAL FAN CONTENT / NEM HIVATALOS FORDÍTÁS

A kártyafordítás a THE COSMODEX 2.0 alapján készült, amely tartalmazza a hivatalos errátákat és módosításokat. Külön köszönet illeti Bill Martinson-t. 

TARTALOM:
-	Fajlapok
-	Fáklya Kártyák
-	Végzet Kártyák
-	Jutalom Kártyák

Fordította: fki (fki@freemail.hu)

v.1.0.

© Fantasy Flight Publishing, Inc., all rights reserved.

FAJLAPOK 
Zsarnok (Bully)
Megválasztja Az Elveszített Űrhajókat
A Megfélemlítés képességével rendelkezel. Aktív játékosként, egy olyan összecsapás megnyerése után, amelyben mindkét játékos támadás kártyát fedett fel, arra használhatod ezt a képességet, hogy te döntsd el, hogy az ellenfeleid mely űrhajói kerüljenek a térgörbületre. Az ellenfeled annyi űrhajóját veszíti el, amennyivel részt vett az összecsapásban, ezeket azonban te veheted le bárhonnan. Ha te vagy a védő, akkor az ellenfeled minden olyan űrhajója, amelyet a hiperűr kapun hagysz, visszakerül az ő kolóniáira.
Ösztönösen kegyetlen mindenkivel, aki a gyengeség jeleit mutatja, a Zsarnok kiaknázza a lehetőséget és átgázol az ellenfelein. A hamis bátorság, amely a Zsarnok védjegye, rettegéssel tölti el az Univerzum kevésbé agresszív fajait és többségük inkább elmenekül, minthogy nyílt konfrontációt kockáztasson. Ha nem akad, aki az útját állja, akkor a Zsarnok egészen az Univerzum feletti uralomig menetel.
Csak Aktív Játékosként – Opcionális

Kronosz (Chronos)
Újrajátszhatja az Összecsapást
Az Időutazás képességével rendelkezel. Aktív játékosként, az összecsapás kártyák felfedése után használhatod ezt a képességet, hogy bejelentsd az „időutazást”. Ezután a felfedett összecsapás kártyádat visszaveszed a kezedbe, míg az ellenfeled félreteszi a saját felfedett összecsapás kártyáját. Ha az ellenfelednek nincs több összecsapás kártya a kezében, akkor ehelyett a felfedett összecsapás kártyáját visszaveszi a kezébe. A tervezési fázis kezdete óta kijátszott minden más kártya visszakerül a tulajdonosaik kezébe. Az összecsapást ezután a tervezési fázis elejétől kell játszani. Mindketten bármilyen kézben tartott kártyát használhattok, és ezúttal az eredmény végleges. Az összecsapás végeztével az ellenfeled visszaveszi a kezébe a félretett kártyáját.
Egy különleges életforma, a Kronosz mindig is képes volt áttörni az idő vonalán, és irányítani a saját múltját. Mostanra ez az elit faj ráunt arra a világra, amelyben a kicsinyes rivalizálások állandó paradoxonokat és idő-rengéseket okoznak, és ezért elhatározta, hogy inkább átrendezi az Univerzum hatalmi viszonyait. A valóságot megváltoztatva ez lassacskán már a Kronosz múltjává válik.
Csak Aktív Játékosként – Opcionális

Krio (Cryo)
Eltesz Kártyákat Későbbre
A Konzerválás képességével rendelkezel. Aktív játékosként, vagy szövetségesként, a szövetségesek felkérése után használhatod ezt a képességet, hogy egy kártyádat lefagyaszd olyan módon, hogy képpel lefelé erre a lapra helyezed. Ezután húzol egy kártyát a pakliból. A lefagyasztott kártyákat más játékosok nem nézhetik meg, nem vehetik el, és nem tartozik a kézben tartott lapjaid közé.
Amennyiben legalább nyolc kártyád összegyűlik a fajlapodon, akkor bármikor eldobhatod a kézben tartott lapjaidat és a fajlapon található kártyák lesznek az új kézben tartott lapjaid.
Egyedi anyagcseréjüknek köszönhetően a Krio képes évezredekre hibernálni önmagát és akkor felébredni, amikor népének szüksége van rá. Rohamosan közeleg azonban az idő, amikor a Krio felébreszti történelmének valamennyi hősét, hogy segítségükkel egy Kozmikus hódításra induljanak.
Csak Aktív Játékosként, vagy Szövetségesként – Opcionális

Egál (Deuce)
2 Összecsapás Kártyát Játszik Ki
A Kettőzés képességével rendelkezel. Aktív játékosként, az összecsapás kártyák kiválasztása után, de meg a felfedésük előtt, használd ezt a képességet, hogy képpel lefelé egy második összecsapás kártyát is lehelyezz. Ez a második kártya nem minősül a kijátszott összecsapás kártyádnak, és nem alkalmazható rá semmilyen az összecsapás kártyádat célzó hatás, mint amilyennel például az Orákulum, vagy a Varázsló rendelkezik. Ha mindkét felfedett összecsapás kártyád támadás kártya, akkor a második kártya értéke hozzáadódik az összértékedhez, Ha valamelyik egy tárgyalás, akkor tárgyalást játszottál ki. Az összecsapás végeztével, amennyiben játszottál ki tárgyalás kártyát, akkor dobd el azt, ha nem, akkor a magasabb értékű támadás kártyát dobd el, a másik összecsapás kártyát pedig vedd vissza a kezedbe.
Amikor azt ellenőrzöd, hogy kell-e frissítened a kézben tartott lapjaidat, akkor ezt abban az esetben kell megtenned, ha egy, vagy egy lap sincs a kezedben, nemcsak akkor, amikor már egy sincs.
A két napot két hold váltogatja a kétkezes Egálok világában, kétszer erősebbé téve őket ellenfeleiknél. Okosan rejtik el valódi szándékaikat a kedveskedés maszkját magukra öltve, a kétarcú Egálok már karnyújtásnyira érzik az Univerzum feletti uralmat.
Csak Aktív Játékosként – Kötelező

Kór (Disease)
Átterjed Más Bolygókra
A Ragály képességével rendelkezel. Minden alkalommal, amikor a végzet pakliból egy másik játékos színe, vagy egy olyan különleges végzet kártya kerül felhúzásra, amelynek a célpontja egy másik játékos, akkor használhatod ezt a képességet, hogy annak a játékosnak az egyik bolygóját megfertőzd. Ha egy legalább három űrhajóból álló kolóniával rendelkezel a megfertőzött játékos naprendszerében, akkor vegyél el onnan egy, vagy több űrhajót és helyezd át őket bármelyik más bolygókra ugyanabban a naprendszerben. Egy dzsóker végzet kártya esetén csak a védőnek választott ellenfelet fertőzheted meg.
Réges-régen, saját bolygója életformáinak megtizedelése után a Kór önnön sikerének köszönhetően a kipusztulás szélére került. Ám a csillagközi űrutazás eljövetelével új távlatok nyíltak előttük. Amint a Kór megveti lábát egy új világban, már csak idő kérdése, hogy ő legyen ott a domináns faj.
Nem Védőként – Opcionális

Etika (Ethic)
Támadásért Kompenzációt Kap
A Vétkezés képességével rendelkezel. Aktív játékosként, miután elveszítettél egy olyan összecsapást, amelyben mindkét játékos támadás kártyát fedett fel, akkor használd ezt a képességet, hogy kompenzációt kapj az ellenfeledtől, mintha tárgyalás kártyát játszottál volna ki.
Amikor kompenzációt kapsz, akkor az ellenfeled helyett a pakliból húzz néhány, vagy az összes kártyát.
Eljegyezve magát a végső megtisztulás morális törvényének, az Etika megalkotta a viselkedés általános szabványát. Azok, akik az Etikának ártanak, megmagyarázhatatlan bűntudatot éreznek. Az Egyetlen Igaz Utat járván, az Etika most a Kívülállók megtérítésén fáradozik, morális rábeszélés útján.
Csak Aktív Játékosként – Kötelező

 Gomba (Fungus)
Mások Űrhajóira Tapad
A Tapadás képességével rendelkezel. Aktív játékosként, vagy szövetségesként, miután az oldalad megnyert egy olyan összecsapást, amelyben legalább egy űrhajód részt vett, használd ezt a képességet, hogy foglyul ejts minden vesztes űrhajót, egy, vagy több az összecsapásban résztvevő űrhajód alá helyezve őket, ahelyett, hogy a térgörbületre kerülnének (az olyan játékhatások, amelyek megmentenék a térgörbülettől az űrhajókat, mint például a Zombi, vagy a Gyógyító képessége, nem képesek a foglyul ejtést megakadályozni). A foglyul ejtett űrhajók nem rendelkeznek különleges tulajdonságokkal (pl. a Macron űrhajók nem érnek négyet). Ezeket az űrhajóoszlopokat te irányítod. A játék szempontjából minden ilyen oszlop egy űrhajónak minősül. Az oszlopba tartozó űrhajók csak akkor szabadulnak ki, amikor az oszlop a térgörbületre kerül. A kiszabadított űrhajók visszaállnak eredeti állapotukra és a szokásos módon hagyhatják el a térgörbületet.
Aktív játékosként, vagy szövetségesként, az összecsapás kártyák felfedése után használd ezt a képességet. Minden olyan oszlop, amelyet az összecsapásba küldesz, 1 helyett annyit ad az oldalad összértékéhez, amennyi űrhajóból áll az oszlop. Ennek a képességnek a hatástalanítása nem szabadítja ki az űrhajókat.
A Gomba konokul ragaszkodik az alapvető ösztönéhez, és most a szomszédjai is megismerhetik gyorsan terjedő tanait (és tapadóit).
Csak Aktív Játékosként, vagy Szövetségesként – Kötelező

Düh (Fury)
Megbosszulja az Elvesztett Űrhajóit
A Bosszúállás képességével rendelkezel. Minden alkalommal, amikor egy, vagy több űrhajód a térgörbületre kerül, vagy kikerül a játékból, akkor használd ezt a képességet, hogy minden egyes elvesztett űrhajó után ráhelyezz egy jelzőt erre a lapra.
Aktív játékosként, vagy szövetségesként, az összecsapás kártyák kiválasztása után, de még a felfedésük előtt, tetszőleges számú jelzőt eldobhatsz erről a lapról, hogy hozzáadj 3-at az oldalad összértékéhez, vagy elvegyél 3-at az oldalad összértékéből minden egyes eldobott jelző után.
Egy matriarchális faj hatalmas harcosai, a Düh bosszút esküdött mindenki ellen, aki van annyira ostoba, hogy csatában győzzön le egy közülük való bajnokot. A küldetés évekig eltarthat majd, és a Düh bosszúja talán késhet, de sohasem múlhat.
Bármelyik Játékosként – Kötelező

Géniusz (Genius)
20 Kártyával Nyer
A Zsenialitás képességével rendelkezel. Aktív játékosként, vagy szövetségesként, minden alkalommal, amikor egy összecsapás megnyerésével egy idegen kolóniára teszel szert, akkor használhatod ezt a képességet, hogy a kolónia létesítése helyett, az összecsapásban részt vett űrhajóid számával megegyező számú lapot húzz a pakliból, majd az összecsapásban részt vett űrhajóidat visszaküldd a kolóniáidra.
Bármelyik forduló elején, amennyiben 20, vagy több kártya van a kezedben, akkor azonnal megnyered a játékot. A szokásos győzelmi feltételt teljesítve is megnyerheted a játékot.
Az világegyetem leghalálosabb ragadozóitól hemzsegő bolygóról származó Géniusznak okosabbnak és könyörtelenebbnek kellett lennie, mint bármely más teremtményének ahhoz, hogy életben maradjon. Most szülőbolygójukat elhagyva, bámulatos intelligenciájukat a Géniuszok az Univerzum vértelen meghódításának szolgálatába állítják.
Csak Aktív Játékosként, vagy Szövetségesként – Opcionális

Hullazabáló (Ghoul)
Jutalmat Kap a Legyőzött Űrhajókért
A Lakmározás képességével rendelkezel. Aktív játékosként, miután megnyersz egy összecsapást, használd ezt a képességet. Az összecsapás eredményeképpen a térgörbületre kerülő minden egyes ellenséges űrhajóért jutalomban részesülsz.
A csatamezőket járják és a veszteseket felzabálva elégítik ki csillapíthatatlan étvágyukat, a Hullazabálókat az egész Univerzum rettegi, különösen azok a fajok, amelyek általában nagy tömegben támadnak. A Hullazabálók ellen kifinomultabb taktikára van szükség, nehogy még jobban megerősödve kerüljenek ki a csatából.
Csak Aktív Játékosként – Kötelező

Gerilla (Guerrilla)
A Győztes 1 Kivétellel Minden Űrhajóját Elveszíti
A Felmorzsolás képességével rendelkezel. Aktív játékosként, miután elveszítettél egy összecsapást, használd ezt a képességet, hogy gyengítsd az ellenfeledet és a szövetségeseit. Minden legyengített játékos összes, az összecsapásban részt vett űrhajója, egy kivételével, a térgörbületre kerül.
Valaha sokkal hatalmasabb erők ellen harcolva a Gerillák megtanulták, hogy miként csapjanak le az árnyékból, felmorzsolva az ellenség seregét még akkor is, ha veszítenek. Önmagukat bár esélytelen, de mégis hősiesen küzdő fajnak tekintve, a Gerillák arra tették fel az életüket, hogy a Kozmoszt felszabadítsák az elnyomó fajok uralma alól, akár akarja ezt a Kozmosz, akár nem.
Csak Aktív Játékosként – Kötelező

Leviatán (Leviathan)
Bolygóval Támadhat
A Bolygóhajó képességével rendelkezel. Támadóként, miután a hiperűr kaput a célpontra állítottad, az űrhajók szokásos kapura helyezése helyett használhatod ezt a képességet, hogy kiválaszd az egyik olyan saját bolygódat, amelyiken nem tartózkodnak más játékosok űrhajói és helyezd ezt a bolygót a kapura, mint Bolygóűrhajó. Minden a Bolygóűrhajón található űrhajó, normál támadó űrhajónak minősül ebben az összecsapásban. A Bolygóűrhajó nem egy űrhajó, azonban az összecsapás kártyák felfedése után 20-at ad az összértékedhez. Ha elveszíted az összecsapást, akkor a Bolygóűrhajóról minden űrhajó a térgörbületre kerül. Ha győzöl, akkor legfeljebb négy űrhajódat otthagyhatod a célpont bolygón. A kimeneteltől függetlenül a Bolygóűrhajód visszatér a naprendszeredbe, rajta a megmaradt űrhajókkal.
A roppant méretű és hatalmas erejű teremtmények, a Leviatánok, felemésztettek minden erőforrást a saját világukban, míg végül ők maguk is olyanokká nem váltak, mint a bolygóik. A Leviatán flotta, amely a vezéreik húsos nyakredőiben állomásozik, most új világok után kutat, amelyet a Leviatánok majd bekebelezhetnek. A bolygó méretű egyedek megjelenésének látványa a hiperűrön keresztül, a célpont bolygón gyakran fejvesztett menekülést és hisztériát okoz, ami azután nem tart sokáig.
Csak Támadóként – Opcionális

Sáska (Locust)
Bolygókat Zabál, Ha Egyedül Van
A Zabálás képességével rendelkezel. Bármelyik átcsoportosítás fázis elején, amennyiben egy bolygón csak te rendelkezel idegen kolóniával (azaz rajtad kívül más játékosoknak nincs űrhajója azon a bolygón), akkor használd ezt a képességet, hogy felzabáld a bolygót, eltávolítva a játékból és erre a lapra helyezve azt. Az azon a bolygón tartózkodó űrhajóid visszakerülnek más kolóniáidra.
A győzelem szempontjából, minden egyes felzabált bolygó két idegen kolóniának minősül számodra, még akkor is, ha később ezt a képességedet elveszíted, vagy ellopják. Ha ezt a képességedet ellopják, akkor a felzabált bolygók nem mennek vele.
Hatalmas űrhajó flottáikon, a Sáskák nemrég özönlöttek ki a saját naprendszerükből olyan lakatlan bolygók után kutatva, amelyeket megszállhatnak, és ahol mindent felemészthetnek, hogy biztosítsák népük folyton növekvő energiaigényét. A többi faj egyre nagyobb aggodalommal figyeli a féktelenül pusztító zabálást.
Bármelyik Játékosként – Kötelező

Mágus (Magician)
Kártyát Lop, Összezavarja az Ellenfelet
A Bűvészkedés képességével rendelkezel. Aktív játékosként, az összecsapás kártyák kiválasztása előtt, használd ezt a képességet, hogy két összecsapás kártyájának képpel lefelé történő kijátszására kényszerítsd az ellenfeledet. Válaszd ki az egyik kártyát véletlenszerűen, és vedd a kezedbe. Ezután a szokásos módon játssz ki a kezedből egy összecsapás kártyát (akár azt is, amelyiket az imént vettél el). Az ellenfelednek azt a kártyát kell kijátszania összecsapás kártyaként, amelyiket az előbb nem vettél el. Az összecsapást ezután a szokásos módon kell rendezni.
Amennyiben egy másik játékhatás megköveteli, hogy te játszd ki a kártyádat elsőként (pl. Orákulum, Dzsóker Mágus), akkor úgy kell tenned. Ezután használd a képességedet, azonban a kijátszott kártyádat nem változtathatod meg.
Amennyiben az ellenfelednek csak egyetlen kártya maradt a kezében, akkor a képességednek nincs hatása.
Természetes fegyverek hiányában, amelyekkel képesek volnának megvédeni magukat, a Mágusoknak a puszta intelligenciájukat kell használniuk a túlélés érdekében. Az ellenség megtévesztése és összezavarása a fortélyos Mágusok alaptermészetévé vált. És valóban, számtalan önjelölt kozmoszhódító átkozza a napot, amikor a Mágusok kicsalták tőle az űrhajóját, őt magát pedig kiszórták a világűrbe.
Csak Aktív Játékosként – Kötelező

Zsoldos (Mercenary)
Mindig Kap Jutalmat, Ha Nyer
Fejvadász képességgel rendelkezel. Aktív játékosként, vagy a támadó szövetségeseként, miután az oldalad megnyert egy összecsapást, használd ezt a képességet, hogy az összecsapásban részt vett űrhajóid számával megegyező számú jutalmat kapj. Ezt az összecsapás megnyeréséért egyébként is kapott többi jutalmon felül kapod.
Eredetileg egy másik faj kreálta őket, hogy a rend őreiként szolgáljanak, a gépesített Zsoldosok képzett nyomkövetők és harcosok. Ám egy borzalmas betegség kipusztította a mestereiket, ezért eonokon át egyedül voltak, így váltak a Zsoldosok lassacskán önállókká. Esküt tettek, hogy soha többé nem lesznek senki rabszolgái, majd nekivágtak a Kozmosznak és mindig ügyelnek arra, hogy a szolgálataikért megfelelő juttatást kapjanak.
Csak Aktív Játékosként, vagy a Támadó Szövetségeseként – Kötelező

Kalmár (Merchant)
Kártyákat Extra Űrhajókként Játszik Ki
A Felbérelés képességével rendelkezel. Aktív játékosként, vagy szövetségesként, az összecsapás kártyák kiválasztása után, de még a felfedésük előtt, amennyiben legalább egy űrhajód részt vesz az összecsapásban, akkor használhatod ezt a képességet, hogy egy, vagy több képpel lefelé fordított kártyát felbérelt űrhajókként kijátssz a kezedből. Ezeket a kártyákat az összecsapásban résztvevő extra űrhajóidnak kell tekinteni, és támadóként, vagy szövetségesként a normál maximum 4 űrhajón túl is ki lehet játszani. A felbérelt űrhajókat nem lehet kijátszani a hatásuk végett és nem tartoznak a kézben tartott lapjaid közé sem. Más játékosok nem nézhetik meg és nem húzhatják fel a felbérelt űrhajókat. Minden térgörbületre kerülő, fogságba eső, vagy játékból kikerülő felbérelt űrhajó az eldobott kártyák közé kerül. Minden más esetben a felbérelt űrhajók ismét normál kártyákká változnak, és az összecsapás végén visszakerülnek a kezedbe.
Az erőforrásokban rendkívül gazdag világból származó Kalmárok már történelmük kezdetén elsajátították az űrutazást, egy csapat, a bolygójukon űrhajótörést szenvedett zsoldosnak köszönhetően. Azóta a Kalmárok gyakran használják vagyonukat és természetes karizmájukat arra, hogy más fajokat béreljenek fel, akik helyettük vívják meg a harcokat.
Csak Aktív Játékosként, vagy Szövetségesként – Opcionális

Növény (Plant)
Magába Szívja az Ellenfelek Képességeit
Az Átültetés képességével rendelkezel. Aktív játékosként, az összecsapás kártyák kiválasztása előtt, használhatod ezt a képességet, hogy átültesd magad egy olyan játékoshoz, akinek a naprendszerében legalább egy kolóniával rendelkezel. Ha ez a játékos nem veszítette el a képességét, akkor az összecsapás végéig ellopod a képességét. Ha elveszíted a saját képességedet, akkor nem ültetheted át magad más játékoshoz, amíg vissza nem szerzed a képességedet.	
A Növények faja egyesíti magában a vörösfenyők hosszú élettartamát és a gyomok szívósságát a páfrányok finomságával. Lassan magukba fogadják mások jellemző vonásait, és türelmesen várakoznak, amíg az ellenség legyengül, végül ellenállás nélkül nyújtják ki kacsaikat a Kozmoszon át.
Csak Aktív Játékosként – Opcionális

Fürkész (Seeker)
„Igen vagy Nem” Kérdést Tesz Fel
Az Igazmondatás képességével rendelkezel. Aktív játékosként, vagy szövetségesként, a szövetségek megalakítása után, de még az összecsapás kártyák kiválasztása előtt használhatod ezt a képességet, hogy feltegyél egy „igen vagy nem” kérdést az egyik aktív játékosnak (az ellenfelednek, amennyiben aktív játékos vagy). Annak a játékosnak az igazat kell válaszolnia. Ha a kérdésed a játékos szándékait firtatja ebben az összecsapásban (például, „Tárgyalás kártyát fogsz kijátszani ebben az összecsapásban?”), akkor a játékosnak most kell döntenie és a válaszának megfelelő kártyát kell választania. Az összecsapás végeztével a játékost nem köti többé a kérdésedre adott válasza.
Az övénél sokkal fejlettebb fajokkal folytatott küzdelmek közepette fejlődött Fürkészekben ökológiailag alakult ki akut érzékenység az ellenfelei szándékainak felismerését illetően. Örökös kutakodásaiknak köszönhetően igen nagy valószínűséggel képesek felmérni az igazságot. Nemrégiben a Fürkészek, vizslató tekintetüket a Kozmosz felé fordították.
Csak Aktív Játékosként, vagy Szövetségesként – Opcionális

Nyavalygó (Sniveler)
Felzárkózik, Ha Lemarad
A Siránkozás képességével rendelkezel. Aktív játékosként, a szövetségesek felkérése előtt, ha több űrhajód van a térgörbületen, mint bármelyik másik játékosnak, kevesebb idegen kolóniával rendelkezel, mint bármelyik másik játékos, vagy ha nincs olyan összecsapás kártyád, amilyet szeretnél, akkor használhatod ezt a képességet, hogy siránkozz emiatt. Ha az űrhajóid miatt siránkozol, akkor vagy minden játékos egyetért abban, hogy visszakapd az összes űrhajódat a térgörbületről, vagy pedig (amennyiben lehetséges) minden egyes játékos annyi űrhajót tesz a térgörbületre, hogy azok száma megegyezzen a te ott tartózkodó űrhajóid számával. Ha a kolóniák miatt siránkozol, akkor vagy minden játékos egyetért abban, hogy egy általad választott helyen létesíts egy idegen kolóniát, vagy pedig minden egyes játékos elveszíti az egyik általa választott idegen kolóniáját, a rajtuk lévő űrhajókat más kolóniáikra áthelyezve. Ha a kártyák miatt siránkozol, akkor nevezz meg egy olyan kártyát, amelyik nincs nálad (pl. „Nincs 15-ösnél nagyobb támadás kártyám”). Ilyenkor vagy valamelyik játékos ad neked egy ilyen kártyát, vagy pedig minden játékosnak el kell dobnia egy-egy ilyen kártyát a kezéből. Összecsapásonként csak egyszer siránkozhatsz.
A Nyavalygók egy öregebb és jobb képességekkel megáldott rokon faj árnyékában fejlődtek. Hányattatásaik közepette mindig idősebb testvéreikhez fordultak segítségért és védelemért. Önsajnálatukban új szintre lépve, nagylelkű patrónusaik kiirtása után, párás és esdeklő tekintetüket immár az ég felé emelik.
Csak Aktív Játékosként – Opcionális

Szimbióta (Symbiote)
Kétszerannyi Űrhajója Van
Előkészületek: Válassz ki egy nem használt játékos színt, vedd el a hozzá tartozó 20 űrhajót (a négy bolygó változatban 16-ot), és helyezz el a szokásosnál kétszer több űrhajót a bolygóidon. A te játékos színed megegyezik a bolygóid színével. Nem használhatod ezt a képességet addig, ameddig van felhasználatlan játékos színed.
A Szimbiózis képességével rendelkezel. A szokásosnál kétszer több űrhajóval rendelkezel. A képességedet nem lehet hatástalanítani, ellopni, lemásolni, vagy bármilyen módon elválasztani a játékos színedtől.
A Szimbióták világának extrém környezete az ott élő két érzékeny fajt kölcsönös egymásrautaltságra késztette. Ez a kivételesen ellenálló hibrid most felfedezte, hogy a térgörbület határozott előnyt jelent az ellenséggel szemben ennek a kettő az egyben fajnak.
Bármelyik Játékosként – Kötelező

FÁKLYA KÁRTYÁK
Zsarnok (Bully)
Megválasztja Az Elveszített Űrhajókat

Dzsóker
(Ha Nem Te Vagy a Zsarnok)
Aktív játékosként, amikor az ellenfeled egy tárgyalás kártyát fed fel, akkor használhatod ezt a fáklyát. Az a játékos vagy azonnal ad neked egy kolóniát egy olyan általad választott bolygón, ahol a játékosnak van egy űrhajója, vagy különben két általa választott űrhajója a térgörbületre kerül. Ezek az elvesztett űrhajók nem vehetnek részt az összecsapásban. A tárgyalás kártyát megváltoztató kártyák (például az Érzelem-irányítás) szintén kiváltják a hatást.
Csak Aktív Játékosként - Felfedés

Szuper
(Ha Te Vagy a Zsarnok)
A faj képességedet az ellenfél szövetségesein is használhatod.
Csak Aktív Játékosként - Eredmény

Kronosz (Chronos)
Újrajátszhatja az Összecsapást

Dzsóker
(Ha Nem Te Vagy a Kronosz)
Az átcsoportosítási fázis elején átnézheted az eldobott lapokat, kiválaszthatsz egy kártyát, és a kezedbe veheted. Ezután keverd össze az eldobott lapokat a paklival és képezz egy új paklit. Használat után add oda ezt a fáklyát a Kronosznak (vagy dobd el, ha a Kronosz nem játszik).
Bármelyik Játékosként - Átcsoportosítás

Szuper
(Ha Te Vagy a Kronosz)
Amikor a faj képességedet használod, akkor arra kényszerítheted az ellenfeledet, hogy másodszor is ugyanazt az összecsapás kártyát játssza ki. Te kijátszhatsz egy másikat, vagy kijátszhatod akár ugyanazt az összecsapás kártyát is.
Csak Aktív Játékosként - Felfedés

Krio (Cryo)
Eltesz Kártyákat Későbbre

Dzsóker
(Ha Nem Te Vagy a Krio)
Amikor frissíted a kézben tartott lapjaidat, akkor először félrerakhatod bármennyi, vagy az összes nem-összecsapás kártyádat (beleértve ezt a fáklyát is). Ezután felhúzod a nyolc lapot, mielőtt visszavennéd a kezedbe a félretett kártyákat.
Bármelyik Játékosként - Bármelyik Fázis

Szuper
(Ha Te Vagy a Krio)
Amikor a faj képességedet használod, hogy félretegyél egy kártyát, akkor ezt a kártyát kicserélheted eggyel a félretettek közül, a pakliból történő laphúzás helyett. Továbbá eldobhatod az összes kézben tartott lapodat, hogy helyettük felvedd a tárolóban találhatókat, függetlenül attól, hogy mennyi kártya van ott.
Bármelyik Játékosként - Bármelyik Fázis

Egál (Deuce)
2 Összecsapás Kártyát Játszik Ki

Dzsóker
(Ha Nem Te Vagy az Egál)
Aktív játékosként, vagy szövetségesként, az összecsapás kártyák felfedése után, amennyiben van olyan támadás kártya a kezedben, amelyik megegyezik az egyik felfedett kártyával, akkor eldobhatod és az értékét hozzáadhatod, vagy pedig kivonhatod annak a játékosnak az összértékéből, aki a megegyező kártyát kijátszotta.
Csak Aktív Játékosként, vagy Szövetségesként - Felfedés

Szuper
(Ha Te Vagy az Egál)
Az összecsapás után eldobhatod mind az összecsapás kártyádat, mind pedig az extra kártyádat.
Csak Aktív Játékosként - Eredmény

Kór (Disease)
Átterjed Más Bolygókra

Dzsóker
(Ha Nem Te Vagy a Kór)
Bármelyik átcsoportosítás fázis elején arra kényszerítheted az összes többi játékost, hogy titokban válasszon ki egy kártyát a kezéből. Majd az eldobásuk előtt a kártyákat egyszerre meg kell mutatni. Minden olyan játékos, amelyik ugyanolyan típusú (támadás, tárgyalás, stb.) kártyát mutat, mint egy másik játékos, akkor 3 űrhajója a térgörbületre kerül. Használat után add oda ezt a fáklyát a Kórnak (vagy dobd el, ha a Kór nem játszik).
Bármelyik Játékosként - Átcsoportosítás

Szuper
(Ha Te Vagy a Kór)
Bármelyik átcsoportosítás fázis elején az egyik űrhajódat az egyik kolóniádról egy másik kolóniádra mozgathatod.
Bármelyik Játékosként - Átcsoportosítás

Etika (Ethic)
Támadásért Kompenzációt Kap

Dzsóker
(Ha Nem Te Vagy az Etika)
Amikor új kártyá(ka)t húzol a pakliból, akkor használhatod ezt a fáklyát. Az összecsapás hátralévő részében, minden alkalommal, amikor kártyákat húzol, akkor bűnösnek érzed magad és néhány, vagy az összes felhúzott kártyát a többi játékosnak ajándékozod. Összecsapásonként három kártyánál többet azonban nem ajándékozhatsz el ilyen módon.
Bármelyik Játékosként - Bármelyik Fázis

Szuper
(Ha Te Vagy az Etika)
Amikor kompenzációban részesülsz, akkor bemondhatsz egy számot nulla és nyolc között, és annyi kártyát kapsz kompenzáció gyanánt.
Csak Aktív Játékosként - Eredmény

Gomba (Fungus)
Mások Űrhajóira Tapad

Dzsóker
(Ha Nem Te Vagy a Gomba)
Védőként, amikor győzöl a saját naprendszeredben, akkor foglyul ejthetsz minden, az összecsapásban részt vett ellenséges űrhajót és lerakhatod őket egy körben a naprendszered körül. Ettől fogva, a naprendszeredben védőként hozzáadódnak az összértékedhez, de nem kerülnek a térgörbületre, ha veszítesz. A foglyul ejtett űrhajók nem rendelkeznek különleges tulajdonságokkal. Amikor elveszíted ezt a fáklyát, akkor a foglyul ejtett űrhajók visszakerülnek a tulajdonosaik kolóniáira.
Csak Védőként - Eredmény

Szuper
(Ha Te Vagy a Gomba)
Az oszlopokban a tiedhez tapadt űrhajók nem szabadulnak ki, amikor az oszlop a térgörbületre kerül. Amikor az egyik űrhajód kikerül a térgörbületről, az oszlopban a hozzátapadt űrhajók vele maradnak.
Bármelyik Játékosként - Bármelyik Fázis

Düh (Fury)
Megbosszulja az Elvesztett Űrhajóit

Dzsóker
(Ha Nem Te Vagy a Düh)
Aktív játékosként, amikor elveszítesz egy összecsapást, akkor elpusztíthatod a veled szembenálló játékosok (saját választásuk szerinti) egy-egy űrhajóját. Az elpusztított űrhajók kikerülnek a játékból. Ennek a fáklyának a hatására egyetlen játékos űrhajóinak száma sem csökkenhet le kevesebbre, mint amennyi ahhoz kell, hogy a játék megnyeréséhez szükséges számú idegen kolóniát létesíthessen, a többi játékossal szemben azonban kifejti hatását.
Csak Aktív Játékosként - Eredmény

Szuper
(Ha Te Vagy a Düh)
Nem kell eldobnod jelzőket a fajlapodról. Ehelyett adj hozzá 3-at az oldalad összértékéhez, vagy vegyél el 3-at az oldalad összértékéből minden egyes jelzőért a fajlapodon.
Csak Aktív Játékosként, vagy Szövetségesként - Tervezés

Géniusz (Genius)
20 Kártyával Nyer

Dzsóker
(Ha Nem Te Vagy a Géniusz)
Aktív játékosként, a szövetségesek felkérése előtt, bármennyi általad választott játékost arra kényszeríthetsz, hogy húzzon egy kártyát a pakliból.
Csak Aktív Játékosként - Felfedés

Szuper
(Ha Te Vagy a Géniusz)
Aktív játékosként, az összecsapás kártyák kiválasztása után, de még a felfedésük előtt, bemondhatsz egy számot 0 és 40 között. ha az ellenfeled egy olyan támadás kártyát fed fel, amelynek értéke legfeljebb 3-mal tér el a tippedtől, akkor kiálts fel, hogy „Heuréka!”, és húzz négy kártyát a pakliból.
Csak Aktív Játékosként - Felfedés

Hullazabáló (Ghoul)
Jutalmat Kap a Legyőzött Űrhajókért

Dzsóker
(Ha Nem Te Vagy a Hullazabáló)
Aktív játékosként, miután megnyersz egy összecsapást, használhatod ezt a fáklyát. Az összecsapásban ellenfélként résztvevő minden egyes játékosért egy jutalomban részesülsz.
Csak Aktív Játékosként - Eredmény

Szuper
(Ha Te Vagy a Hullazabáló)
A támadó szövetségeseként is használhatod a faj képességedet, amennyiben az oldalad nyeri az összecsapást.
Csak a Támadó Szövetségeseként - Eredmény

Gerilla (Guerrilla)
A Győztes 1 Kivétellel Minden Űrhajóját Elveszíti

Dzsóker
(Ha Nem Te Vagy a Gerilla)
Védőként, miután elveszítettél egy összecsapást a saját naprendszeredben, dönthetsz úgy, hogy inkább felrobbantod a saját bolygódat, minthogy megengedd rajta kolóniák létesítését. A bolygó kikerül a játékból, az összes rajta lévő ellenséges űrhajóval együtt (a te űrhajóid a szokásos módon a térgörbületre kerülnek, a bolygón tartózkodó kívülállók űrhajói szintén). Egyetlen játékos űrhajóinak száma sem csökkenhet le kevesebbre, mint amennyi ahhoz kell, hogy a játék megnyeréséhez szükséges számú idegen kolóniát létesíthessen. Azok a játékból kikerülő űrhajók, amelyek a játék megnyeréséhez szükséges számú idegen kolónia létesítésének minimális száma alá csökkentenék a játékos űrhajóit, azok ehelyett a térgörbületre kerülnek.
Csak Védőként - Eredmény

Szuper
(Ha Te Vagy a Gerilla)
Minden olyan játékost legyengíthetsz, akinek három, vagy kevesebb űrhajója vett részt az összecsapásban, úgy, hogy ezeket az űrhajóit mind a térgörbületre küldöd.
Csak Aktív Játékosként - Eredmény

Leviatán (Leviathan)
Bolygóval Támadhat

Dzsóker
(Ha Nem Te Vagy a Leviatán)
Támadóként, a végzet kártya felhúzása után, elcserélheted az egyik saját bolygódat a védőével. A bolygód a védő naprendszerébe mozog és vice versa. Az összecsapás azonnal sikeres véget ér. Használat után add oda ezt a fáklyát a Leviatánnak (vagy dobd el, ha a Leviatán nem játszik).
Csak Támadóként – Végzet

Szuper
(Ha Te Vagy a Leviatán)
A Bolygóűrhajód a védő űrhajóin kívül bármilyen űrhajót tartalmazhat. A Bolygóűrhajón tartózkodó más játékosok űrhajói hozzáadódnak az összértékedhez és azok a játékosok automatikusan szövetségre lépnek veled ebben az összecsapásban, azonban további űrhajókat nem küldhetnek és nem létesíthetnek kolóniát sem, ha nyersz.
Csak Támadóként – Indulás

Sáska (Locust)
Bolygókat Zabál, Ha Egyedül Van

Dzsóker
(Ha Nem Te Vagy a Sáska)
Bármelyik átcsoportosítás fázis elején elküldheted 4 űrhajódat térgörbületre, hogy elpusztíts egy bolygót, ha az nem a Sáska egy saját bolygója. A bolygón tartózkodó minden űrhajó a térgörbületre kerül. Használat után add oda ezt a fáklyát a Sáskának (vagy dobd el, ha a Sáska nem játszik).
Bármelyik Játékosként - Átcsoportosítás

Szuper
(Ha Te Vagy a Sáska)
Összecsapásonként egyszer felzabálhatsz egy olyan bolygót, amelyen az űrhajóid száma magasabb, mint az ott tartózkodó többi játékos űrhajóinak összesített száma. A bolygón tartózkodó többi játékos minden űrhajója a térgörbületre kerül.
Bármelyik Játékosként - Átcsoportosítás

Mágus (Magician)
Kártyát Lop, Összezavarja az Ellenfelet

Dzsóker
(Ha Nem Te Vagy a Mágus)
Aktív játékosként, az összecsapás kártyák kiválasztása előtt arra kényszerítheted az ellenfeledet, hogy képpel lefelé játsszon ki három összecsapás kártyát. Keverd össze az asztalon ezeket a lapokat. Az ellenfeled véletlenszerűen választ egyet a lefelé fordított lapok közül, amelyet ezután kijátszik, a másik két kártyát visszatéve a kezébe. Amennyiben az ellenfelednek háromnál kevesebb lapja van, akkor eldobja a kézben tartott lapjait, és nyolc új kártyát húz.
Csak Aktív Játékosként - Tervezés

Szuper
(Ha Te Vagy a Mágus)
Amikor a képességedet használod, akkor az ellenfeled két kártyája közül az egyiket felfedheted, mielőtt választasz. Válaszd ki a képpel felfelé, vagy pedig a képpel lefelé fordított kártyát, és vedd a kezedbe. Az ellenfeled azt a kártyát játssza ki, amelyiket te nem vettél el, a szokásos módon.
Csak Aktív Játékosként - Tervezés

Zsoldos (Mercenary)
Mindig Kap Jutalmat, Ha Nyer

Dzsóker
(Ha Nem Te Vagy a Zsoldos)
Védőként, amikor megnyersz egy összecsapást, akkor az összecsapásban részt vett űrhajóid számával megegyező számú jutalmat kaphatsz.
Csak Védőként - Eredmény

Szuper
(Ha Te Vagy a Zsoldos)
Amikor a jutalom kártyákat húzod fel, akkor miután megnézted őket, eldobhatsz belőlük bármennyit, vagy mindet.
Bármelyik Játékosként - Bármelyik Fázis

Kalmár (Merchant)
Kártyákat Extra Űrhajókként Játszik Ki

Dzsóker
(Ha Nem Te Vagy a Kalmár)
Aktív játékosként, vagy szövetségesként, az összecsapás felfedése után, minden egyes kézben tartott lapodért, plusz ezért a fáklyáért hozzáadhatsz 1-et az oldalad összértékéhez.
Csak Aktív Játékosként, vagy Szövetségesként - Felfedés

Szuper
(Ha Te Vagy a Kalmár)
Az összecsapást túlélő bármennyi, vagy minden felbérelt űrhajódat, 1 az 1 alapon kicserélheted a térgörbületen lévő űrhajóiddal. Dobd el a cserében résztvevő felbérelt űrhajóidat szimbolizáló kártyákat.
Csak Aktív Játékosként, vagy Szövetségesként - Eredmény

Növény (Plant)
Magába Szívja az Ellenfelek Képességeit

Dzsóker
(Ha Nem Te Vagy a Növény)
Aktív játékosként, a szövetségek megalakítása után, ellophatod az egyik szövetséges képességét (akár a te szövetségesedét, akár egy ellenfélét). Az összecsapás végéig a sajátod helyett az ellopott képességet használhatod, és a meglopott szövetséges addig elveszíti ezt a képességet.
Csak Aktív Játékosként - Szövetkezés

Szuper
(Ha Te Vagy a Növény)
Ha rendelkezel kolóniával a játékot megnyerő játékos naprendszerében, akkor a győzelmet semmissé teheted. Ehelyett egyedül te győzöl.
Bármelyik Játékosként - Bármelyik Fázis

Fürkész (Seeker)
„Igen vagy Nem” Kérdést Tesz Fel

Dzsóker
(Ha Nem Te Vagy a Fürkész)
A szövetségesek felkérése után, kiválaszthatod a téged felkérő egyik játékost, és neki meg kell mutatnia neked azt az összecsapás kártyát, amelyiket kijátszani szándékozik. Ha szövetségre lépsz azzal a játékossal, akkor neki a mutatott kártyát kell kijátszania, amennyiben lehetséges. Összecsapásonként legfeljebb egy játékostól követelheted meg, hogy megmutassa a kijátszandó összecsapás kártyáját.
Nem Aktív Játékosként - Szövetkezés

Szuper
(Ha Te Vagy a Fürkész)
Amikor a képességedet használod, akkor bármilyen kérdést feltehetsz, nemcsak „igen vagy nem” típusút. Annak a játékosnak ekkor is az igazat kell válaszolnia.
Csak Aktív Játékosként, vagy Szövetségesként – Szövetkezés/Tervezés

Nyavalygó (Sniveler)
Felzárkózik, Ha Lemarad

Dzsóker
(Ha Nem Te Vagy a Nyavalygó)
Amikor nem vagy aktív játékos és nem kértek fel szövetségesnek, akkor emiatt panaszkodhatsz az egyik aktív játékosnak. Ha az a játékos továbbra sem invitál téged, akkor az összes többi szövetségesét is el kell bocsátania (a korábbi szövetségesek űrhajói visszatérnek a kolóniáikra).
Nem Aktív Játékosként és Szövetségesként – Szövetkezés

Szuper
(Ha Te Vagy a Nyavalygó)
Ha egy, vagy több játékos megnyeri a játékot, és neked is már csak egy kolóniád hiányzik a győzelemhez, akkor, ha a győztesek egyetértenek vele, te is csatlakozhatsz hozzájuk. Máskülönben végrehajthatsz egy összecsapást az egyik téged visszautasító általad választott győztes játékossal. Az összecsapás során egyik győztes sem csatlakozhat hozzád szövetségesként. Ha megnyered az összecsapást, akkor te és a szövetségeseid nyeritek a játékot. Ha nem nyersz, akkor az összecsapás előtti győztesek nyerik a játékot.
Bármelyik Játékosként - Bármelyik Fázis

Szimbióta (Symbiote)
Kétszerannyi Űrhajója Van

Dzsóker
(Ha Nem Te Vagy a Szimbióta)
Bármelyik játékos átcsoportosítás fázisa során visszavehetsz egy űrhajót a térgörbületről.
Nem Támadóként - Átcsoportosítás

Szuper
(Ha Te Vagy a Szimbióta)
Bármelyik átcsoportosítás fázis során eldobhatod ezt a fáklyát, hogy megmentsd az általad választott valamelyik helyről az összes űrhajódat, azaz vagy a térgörbületen tartózkodókat, vagy a foglyul ejtetteket, vagy pedig azokat, amelyek kikerültek a játékból. Helyezz legfeljebb nyolc űrhajót mindegyik saját bolygódra akkor is, ha már nincs rajtuk kolónia. Ezen bolygók mindegyikén figyelmen kívül hagyhatsz minden olyan játékhatást, amelyik megakadályozná, hogy mások kolóniái mellé sajátot létesíts, az együttes fennállás idejére. Ez a fáklya semmilyen módon nem hatástalanítható.
Bármelyik Játékosként - Átcsoportosítás

VÉGZET KÁRTYÁK

Végzet
Narancs (Orange)
Hajts végre egy összecsapást a narancs játékossal, annak saját naprendszerében.
Ha azonban te vagy a narancs játékos, akkor:
A) Hajts végre egy összecsapást bármelyik másik játékossal a saját naprendszeredben, vagy
B) Telepítsd újra egy saját kolóniádat az egyik üres bolygódon, vagy
C) Dobd el ezt a kártyát és húzz egy újat.

JUTALOM KÁRTYÁK

Erősítés
Hozzáadódik az egyik fél összesített értékéhez.
Az összecsapás kártyák felfedése után játszd ki.
Csak az Aktív Játékos vagy Szövetségesei

Összecsapás
Támadás
Támadás Ellenében:
A magasabb összesített érték (űrhajók + kártya) nyer.
Tárgyalás Ellenében:
Nyer, de az ellenfél kompenzációban részesül.

Összecsapás
Morfózis (Morph)
Felfedéskor lemásolja az ellenfél összecsapás kártyáját.

Összecsapás
Tárgyalás (Tisztességtelen Egyezség) (Negotiate – Crooked Deal)
Támadás Ellenében
Veszít, de az elveszített űrhajói számával megegyező +1 kompenzációban részesül.
Tárgyalás Ellenében
A játékosoknak egy perc áll rendelkezésükre, hogy egyezségre jussanak. Ha nem juttok egyezségre, akkor te a szokásosnál eggyel kevesebb űrhajót veszítesz, az ellenfeled pedig a szokásosnál eggyel több űrhajót veszít (pl. te két űrhajót veszítesz, az ellenfeled pedig négy űrhajót veszít).

Időhasadék (Rift 3)
Játszd ki bármelyik összecsapás elején, hogy felszabadíts három tetszőleges, bármelyik játékos(ok)hoz tartozó űrhajót a térgörbületről. Ezek az űrhajók a tulajdonosuk által választott kolóniákra térnek vissza.
Ha egy másik játékos elveszi tőled ezt az időtörést, akkor három általa választott űrhajója a térgörbületre kerül, majd eldobja ezt az időtörést.
Bármelyik Játékosként

Időhasadék 
Játszd ki bármelyik összecsapás elején, hogy felszabadíts négy tetszőleges, bármelyik játékos(ok)hoz tartozó űrhajót a térgörbületről. Ezek az űrhajók a tulajdonosuk által választott kolóniákra térnek vissza.
Ha egy másik játékos elveszi tőled ezt az időtörést, akkor négy általa választott űrhajója a térgörbületre kerül, majd eldobja ezt az időtörést.
Bármelyik Játékosként

Időhasadék
Játszd ki bármelyik összecsapás elején, hogy felszabadíts öt tetszőleges, bármelyik játékos(ok)hoz tartozó űrhajót a térgörbületről. Ezek az űrhajók a tulajdonosuk által választott kolóniákra térnek vissza.
Ha egy másik játékos elveszi tőled ezt az időtörést, akkor öt általa választott űrhajója a térgörbületre kerül, majd eldobja ezt az időtörést.
Bármelyik Játékosként

 Ereklye
Kártya Hatástalanító (Card Zap)
Kártyákat Érvénytelenít. Játszd ki bármikor, hogy érvényteleníts egy fáklya, vagy egy ereklye kártyát, amikor egy játékos megpróbálja használni. A fáklyát, vagy ereklyét ezután el kell dobni.
Bármilyen Játékosként

Ereklye
Kozmikus Hatástalanító (Cosmic Zap)
Képességeket Érvénytelenít. Játszd ki bármikor, hogy érvénytelenítsd egy faj képesség használatát, beleértve a sajátodat is. Az a faj képesség többször nem használható az aktuális összecsapásban.
Bármilyen Játékosként

Ereklye
Kéz Hatástalanító (Hand Zap)
Frissíti a Kézben Tartott Lapokat. Játszd ki bármelyik összecsapás elején és válassz ki egy játékost (akár önmagadat is). Az a játékos eldobja az összes kézben tartott lapját, és nyolc új lapot húz a kezébe. Erre az ereklyére válaszul semmilyen kártya nem játszható ki, kivéve olyat, amelyik ezt a hatást érvényteleníti.
Bármilyen Játékosként

Ereklye
Kereső (Finder)
Megkeres egy Kártyát. Játszd ki bármikor. Válassz ki egy másik játékost és nevezz meg egy konkrét kártyát, mint például 40-es támadás, „Klón fáklya”, vagy „Pestis”. Nézd meg a választott játékos kézben tartott lapjait. Ha a nevezett kártya a kezében van, akkor elveheted.
Bármilyen Játékosként

Ereklye
Űrhulladék (Space Junk)
Felveszi a Legfelső Eldobott Kártyát. Játszd ki bármikor és válassz ki egy játékost (akár önmagadat is). Az a játékos elveszi a legfelső eldobott kártyát és a kezébe veszi. Ha egyszerre több lap került az eldobott lapok közé, akkor te választasz közülük a választott játékos számára.
Bármilyen Játékosként

Szorzó (Kicker)
Az összecsapás kártyák kiválasztása előtt képpel lefelé játszd ki. Szorozd meg a kártyád értékét, a kapott kompenzációd mértékét, és/vagy sikertelen tárgyalás esetén az ellenfél által elveszített űrhajók számát, amennyiben történt ilyen.
Csak Aktív Játékosként